Tárgy: Orvosi vizsgáló és sebészeti

 kesztyűk beszerzése

 Iksz: GFIBSZI/2019

**Tájékoztató az orvosi vizsgáló és sebészeti kesztyűk beszerzéséről**

A fekvőbeteg szakellátást nyújtó intézmények részére történő gyógyszer-, orvostechnikai eszköz és fertőtlenítőszer beszerzések országos központosított rendszeréről szóló 46/2012. (III.28.) Korm. rendelet alapján az **Állami Egészségügyi Ellátó Központ** (továbbiakban: ÁEEK), mint központi beszerző szervezet „**Orvosi kesztyű beszerzés magyarországi fekvőbeteg intézmények részére**” tárgyban közbeszerzési eljárást folytatott le, amelynek eredményeképpen keretmegállapodásokat (továbbiakban: keretmegállapodás) kötött, melyben a **Semmelweis Egyetem, mint kötelezett Intézmény** szerepel.

Az ÁEEK 4 részben hat hónapos időtartamra 2019. július 1. napjától 2019. december 31. napjáig terjedő időbeli hatállyal az alábbi termékkörökre kötött keretmegállapodásokat:

|  |  |  |
| --- | --- | --- |
| ***Rész*** | ***Tárgy*** | ***ÁEEK –kel szerződő fél*** |
| 2 | „Egyszer használatos steril sebészeti kesztyű, latex alapanyagból, porozott” | Mercator Medical Kft.SAP: **4619003311** |
| 5 | „Egyszer használatos steril sebészeti kesztyű, latex alapanyagból, pormentes” | Mercator Medical Kft.SAP: **4619003310** |
| 8 | „Egyszer használatos nem steril vizsgáló kesztyű, latex alapanyagból, porozott” | Sempermed Mo. Ker. Kft.SAP: **4619003303** |
| 11 | „Egyszer használatos nem steril vizsgáló kesztyű, nitril alapanyagból, pormentes” | Mercator Medical Kft.SAP: **4619003305** |

2019. július 1. napjától az Egyetem szervezeti egységeinek **valamennyi – a keretmegállapodások tárgyi hatálya alá tartozó beszerzését – a fenti keretmegállapodások szabályainak figyelembevételével kell megvalósítani**.

**A beszerzés/megrendelés folyamata**:

* A keretmegállapodás II. részében **a Szállító és az Egyetem között** a szállítási kötelezettséget eredményező **Egyedi Szerződés a Szállítónak küldött megrendeléssel jön létre**, melyet a szállító 1 munkanapon belül köteles visszaigazolni.
* A megrendelésen a Megrendelőlap mintán (3. sz. melléklet) szereplő adatok feltüntetése kötelező, de a Szállító köteles más formátumú megrendelést is elfogadni.
* A Szállító köteles a vizsgáló kesztyűt a megrendelés munkaidőben (munkanapokon 8 és 16 óra közötti időtartamban) történő kézhezvételétől számított 5 munkanapon belül a megrendelésben meghatározott szállítási helyre a Keretmegállapodásban meghatározott áron (1. melléklet) és minőségben leszállítani.
* Az ár (1. sz. melléklet) tartalmazza a csomagolás és az Intézmény telephelyére történő szállítás költségeit.
* A megrendelést a legkisebb csomagolási egységre (3. sz. melléklet) tekintettel kell meghatározni.
* A Szállító köteles Intézményenként (a Semmelweis Egyetem egy Intézmény) a tárgyhavi első megrendelést elfogadni amennyiben annak értéke eléri a minimum bruttó 10.000,- Ft-o, és minden esetben teljesíteni, amennyiben a rendelés értéke eléri a minimum bruttó 25.000,- Ft értékhatárt. (Ennek megfelelően célszerű minden rendelést legalább bruttó 25.000,- Ft értékben indítani.)
* A megrendelések a számú SAP **4619003311, 4619003310, 4619003303, 4619003305 számú s**zerződések alapján indíthatók, Beszerzést Minősítő Lap (BML) kiállítása nem szükséges.
* *A felsorolt termékkörökbe tartozó, tendernyertes termékektől eltérő beszerzési igényről BML kiállítása szükséges, melyhez az igénylő szervezet részéről az eltérés részletes (pl. a speciális felhasználásra vonatkozó) indoklásának csatolása szükséges. A BML-t a Beszerzési Igazgatóság minősíti.*

Az új keretmegállapodás szerinti termékkörökre vonatkozó keretszerződés szerinti műszaki leírás a 2. sz. mellékletben találhatók.

Felhívjuk a figyelmét, hogy a Központi Raktár rendelkezik orvosi kesztyű készlettel, ezért új beszerzési igény jelentkezése esetén tájékozódjon, hogy a szükséges típus és mennyiség lehívható-e az egyetemi készletből!

|  |  |  |
| --- | --- | --- |
| Budapest, 2019. június . |  |  |
|  | Tisztelettel: |  |
|  |  | **Dr. Farkas Dénes**igazgató |

1. sz. Melléklet:

Ártáblázat és elérhetőség a megrendeléshez

2. sz. Melléklet:

Műszaki leírás

3. sz. Melléklet:

Megrendelő lap minta